Шта урадити ако не можете да повратите своје датотеке
Michael Terry

Creative Commons Attribution-Share Alike 4.0 Unported License

# Када све крене наопако

Резерве могу заказати. Можда се сруше или вам јаве грешку када покушате да повратите податке. Када вам заиста требају ваши подаци назад, последња ствар којом желите да се бавите је грешка у програму. Размислите о подношењу захтева за помоћ, али у међувремену, ево неких смерница за заобилажење лошег понашања Резерви и враћање ваших података.

Ово ће постати технички захтевно. Ако вам ништа од овога нема смисла, не бојте се да затражите помоћ.

Ова упутства подразумевају да имате доступну линију наредби. Прво отворите прозор Терминала.

# Рестик или Дуплицити?

Током времена, Резерве су користиле различите алате за резервне копије „испод хаубе“. Првобитно су користиле Дуплицити. Данас користи Рестик.

Ваша резервна копија може бити у било ком од та два формата, у зависности од тога када сте је направили.

Погледајте у фасциклу где се чува ваша резервна копија:

Ако сви називи датотека почињу са duplicity-, онда је то Дуплицити резервна копија. Прочитајте одељке о Дуплицитију испод.

Ако видите config датотеку и неколико фасцикли као што је keys, онда је то Рестик резервна копија. Прочитајте одељке о Рестику испод.

# Враћање помоћу Рестика

On the assumption that Déjà Dup is just not working for you right now, let’s use the command line tool Restic that is used by Déjà Dup behind the scenes to back up and restore your files.

Ако желите више информација о Рестику него што је овде приказано, покрените restic --help.

Прва ствар коју ћемо покушати је једноставно враћање свих ваших података. Под претпоставком да су ваше датотеке на спољном диску монтираном као /media/backup и да сте изабрали да шифрујете резервну копију, покушајте ово:

    restic restore --repo=/media/backup --target=/tmp/restore latest

Ако нисте шифровали резервну копију, додајте --insecure-no-password наредби.

Ако вам је потребно напредније отклањање грешака, прочитајте њихов водич за решавање проблема.

# Враћање помоћу Дуплицитија (Duplicity)

Под претпоставком да вам Резерве тренутно не раде, користићемо алат линије наредби duplicity који Резерве користе у позадини за прављење резервних копија и враћање ваших датотека.

Ако желите више података о програму Duplicity него што је овде приказано, прочитајте његову документацију на мрежи.

Прва ствар коју ћемо покушати је једноставно враћање свих ваших података. Под претпоставком да су ваше датотеке на спољном диску монтираном као /media/backup и да сте изабрали да шифрујете резервну копију, покушајте ово:

    duplicity restore file:///media/backup /tmp/restore

Ако нисте шифровали резервну копију, додајте --no-encryption наредби.

## Друга места за складиштење

Ако сте резервну копију направили на удаљеном серверу или серверу у облаку, синтакса коју користите са програмом Duplicity биће другачија од горенаведеног примера са спољним уређајем.

Прочитајте документацију програма Duplicity за упутства о повезивању на ваш сервер, или покушајте да сами преузмете све Duplicity датотеке у локалну фасциклу и пратите једноставнији пример изнад.

## Ручно враћање Дуплицити (Duplicity) датотека

Ако вам чак ни duplicity не ради, можда има мало наде. Формат датотеке резервне копије је сложен и њиме се не може лако управљати. Али ако сте очајни, вреди покушати.

Ако сте користили удаљени сервер или сервер у облаку за складиштење резервне копије, прво преузмите све duplicity датотеке и ставите их у фасциклу на вашем рачунару. Затим уђите у ту фасциклу у вашем терминалу.

Duplicity складишти ваше податке у малим деловима који се називају томови. Неки томови припадају периодичним „потпуним“ или свежим резервним копијама, а други „растућим“ (incremental) резервним копијама. Почевши од потпуног скупа томова од тома 1, мораћете да враћате датотеке том по том.

Ако сте шифровали вашу резервну копију, прво морате дешифровати том помоћу gpg. Рецимо да имате duplicity-full.20110127T131352Z.vol1.difftar.gpg:

    gpg --output duplicity-full.20110127T131352Z.vol1.difftar --decrypt duplicity-full.20110127T131352Z.vol1.difftar.gpg

Или да урадите све одједном (проверите да ли имате довољно простора!):

    gpg --multifile --decrypt duplicity-full.20110127T131352Z.*.difftar.gpg

Сада имате или .difftar или .difftar.gz том (зависно од тога да ли сте морали да га дешифрујете или не). Користите tar на ономе који имате да бисте извукли појединачне датотеке закрпа:

    tar xf duplicity-full.20110127T131352Z.vol1.difftar

Или поново, да урадите све одједном:

    for t in duplicity-full.20110127T131352Z.*.difftar; do tar xf $t; done

Сада ће датотеке закрпа бити у фасциклама multivolume_snapshot и snapshot. Свака датотека која се протезала кроз више томова биће у multivolume_snapshot. Рецимо да сте направили резервну копију /home/jane/essay.txt:

    cd multivolume_snapshot/home/jane/essay.txt
    cat * > essay.txt

Да бисте повратили податке из растућих резервних копија, користите rdiff да саставите датотеке. Погледајте man rdiff за коришћење.