Нагласете настройките за резервните копия
Michael Terry

Признание-Споделяне на споделеното 4.0 Нелокализиран

Atanas Kovachki
https://launchpad.net/~zdar
Valentin Laskov
https://launchpad.net/~laskov
twlvnn kraftwerk
kraft_werk@tutanota.com 2025

# Създаване на резервни копия

# Вашето първо резервно копие

Когато отворите Déjà Dup за първи път, ще трябва да настроите първото си резервно копие.

Натиснете върху бутона Създайте първото си резервно копие….

Ще се появи диалогов прозорец, в който ще ви бъдат поискани някои важни начални настройки. По-долу ще намерите повече информация за тях.

Натиснете върху бутона Резервно копиране.

Вероятно ще ви бъде предложено да зададете парола за шифриране на резервното копие.

Изчакайте да приключи първата ви резерва. Това може да отнеме известно време!

# График

По подразбиране трябва да натиснете върху Резервно копиране, за да направите допълнителни резерви. Но се препоръчва да включите автоматичното резервно копиране.

За да редактирате графика за автоматично резервно копиране, натиснете върху опцията График в основния прозорец.

## Автоматично създаване на резервно копие

Включете тази опция, за да направите автоматично резервно копие на „Déjà Dup“. Това е препоръчително, за да не забравяте да го правите сами. Резервните копия са толкова по-полезни, колкото по-нови са, така че е важно да ги създавате редовно.

## Период на автоматично създаване на резерва

Изберете колко често да се насрочват автоматичните резервни копия. Точното време на деня не може да се настройва, но по възможност резервните копия ще се правят посред нощ. Освен това автоматичните резервни копия се спират и/или не се насрочват, когато сте в режим на пестене на енергия или в режим на игра.

## Съхраняване на резервите

Изберете минималния срок за пазене на резервните копия. Ако забележите, че архивните файлове заемат твърде много място, може да решите да намалите този срок. Поради начина на реализация, файловете може да се пазят малко по-дълго от зададеното, но няма да се трият преждевременно.

Резервните копия се съхраняват завинаги по подразбиране, но все пак могат да бъдат изтрити по-рано, ако местоположението за съхранение започне да се изчерпва от свободно пространство.

# Папки

По подразбиране цялата ви домашна папка (с изключение на папките „Кошче“ и „Свалени“) се включва в резервирането на копия.

За да редактирате списъка с включените папки, натиснете върху опцията Папки в основния прозорец.

## Папки, на които да се правят резервни копия

Изберете списък с папки, които да не бъдат включени в резервното копие. Натиснете бутоните Добавяне на папка за _резервно копиране… или Премахване, за да промените списъка.

## Папки, на които да не се правят резервни копия

Изберете списък с папки, които да не бъдат включени в резервното копие. Натиснете бутоните Добавяне на папка за _прескачане… или Премахване, за да промените списъка.

Някои от данните Ви може да са обемисти и не толкова важни за Вас. В такъв случай, Вие може да спестите част от времето си и пространството като ги изключите от архива.

Някои местоположения се игнорират по подразбиране:

~/.cache

~/.ccache

~/.gvfs

~/.Private

~/.steam/root (което по подразбиране игнорира също ~/.local/share/Steam)

~/.var/app/*/cache

~/.var/app/*/config/Cache

~/.var/app/*/config/Code Cache

~/.var/app/com.valvesoftware.Steam/.steam/root

~/.xsession-errors

~/snap/*/*/.cache

/dev

/proc

/run

/sys

/tmp

Всяка папка, в която има файл CACHEDIR.TAG или .deja-dup-ignore.

# Местоположение за съхранение

Местоположението за съхранение е мястото, където „Déjà Dup“ ще постави своите копия на вашите файлове, за да могат да бъдат възстановени по-късно.

За да промените мястото, където се съхраняват резервните копия, натиснете върху опцията Местоположение за съхранение в основния прозорец.

Имайте предвид, че резервните копия могат да бъдат доста големи, затова се уверете, че разполагате с достатъчно свободно дисково пространство.

Ако искате да използвате външен диск като местоположение за съхранение, включете го и той ще се появи в списъка.

Въпреки че може да изберете локална папка за резервните си копия, това не е препоръчително. Ако хардуерът ви се повреди, ще загубите едновременно и оригиналните данни, и резервните копия.