A biztonsági mentési beállítások megadása
Michael Terry

Creative Commons Nevezd meg!–Így add tovább! 4.0 átíratlan licenc

Úr Balázs
ur dot balazs at fsf dot hu 2021, 2023, 2026.

# Biztonsági mentések létrehozása

# Első biztonsági mentés

A Déjà Dup első megnyitásakor be kell állítania az első biztonsági mentést.

Kattintson az Első biztonsági mentés létrehozása… gombra.

Megjelenik egy párbeszédablak, amely néhány fontos kezdeti beállítást kér. További információkat ezekről alább talál.

Kattintson a Biztonsági mentés gombra.

Valószínűleg a rendszer kérni fogja, hogy állítson be titkosítási jelszót a biztonsági mentéshez.

Várja meg, amíg az első biztonsági mentés befejeződik. Ez eltarthat egy ideig!

# Ütemezés

Alapértelmezetten a Biztonsági mentés most gombra kell kattintania a további biztonsági mentések elvégzéséhez. Azonban erősen ajánlott az automatikus biztonsági mentések engedélyezése.

Az automatikus biztonsági mentés ütemezésének szerkesztéséhez kattintson a főablakból elérhető Ütemező gombra.

## Biztonsági mentés automatikusan

Kapcsolja ezt be, hogy a Déjà Dup automatikusan mentéseket készíthessen. Ez azért javasolt, hogy nehogy elfelejtse. A biztonsági mentések annál hasznosabbak, minél újabbak, így fontos rendszeresen menteni.

## Automatikus biztonsági mentés gyakorisága

Válassza ki, hogy milyen gyakran szeretné az automatikus biztonsági mentéseket ütemezni. A nap pontos időzítése nem szabható személyre, de a biztonsági mentések lehetőség szerint az éjszaka közepén fognak történni. Ezenkívül az automatikus biztonsági mentések szünetelnek és/vagy nem kerülnek ütemezésre energiatakarékos vagy játék módban.

## Biztonsági mentések megtartása

Válassza ki a biztonsági mentések tárolásának minimális idejét. Ha úgy gondolja, hogy a mentési fájlok túl sok helyet foglalnak, akkor állítsa kisebbre az értéket. A program működése miatt a fájlok néha egy kicsit tovább is meg lesznek tartva, de előbb sohasem törlődnek.

A biztonsági mentések alapesetben örökké megtartásra kerülnek, de korábban is törlésre kerülhetnek, ha a tárolási hely elkezd kifogyni a helyből.

# Mappák

Alapértelmezetten a teljes saját mappája (kivéve a Kuka és a Letöltések mappák) felvételre kerülnek a biztonsági mentésekbe.

A tartalmazott mappák listájának szerkesztéséhez kattintson a főablakból elérhető Mappák gombra.

## Mentendő mappák

Válassza ki a biztonsági mentésbe mentendő mappák listáját. Nyomja meg a Mentendő mappa hozzáadása… vagy az Eltávolítás gombokat a lista módosításához.

## Mellőzendő mappák

Válassza ki a biztonsági mentésbe nem mentendő mappák listáját. Nyomja meg a Mellőzendő mappa hozzáadása… vagy az Eltávolítás gombokat a lista módosításához.

Egyes adatok lehetnek túl nagyok, vagy nem is túlságosan fontosak. Ebben az esetben a kihagyásukkal értékes időt és helyet spórolhat meg.

Néhány mappa alapértelmezetten ki van hagyva:

~/.cache

~/.ccache

~/.gvfs

~/.Private

~/.steam/root (ez alapesetben figyelmen kívül hagyja ezt: ~/.local/share/Steam)

~/.var/app/*/cache

~/.var/app/*/config/Cache

~/.var/app/*/config/Code Cache

~/.var/app/com.valvesoftware.Steam/.steam/root

~/.xsession-errors

~/snap/*/*/.cache

/dev

/proc

/run

/sys

/tmp

Bármely, CACHEDIR.TAG vagy .deja-dup-ignore fájlt tartalmazó mappa.

# Tárolási hely

A tárolási hely az, ahová a Déjà Dup a fájlok másolatait helyezi el, hogy később helyreállíthatók legyenek.

A biztonsági mentések tárolási helyének megváltoztatásához kattintson a főablakból elérhető Tárolási hely gombra.

Ne feledje, hogy a biztonsági mentések elég nagyok lehetnek, ezért győződjön meg arról, hogy van-e elég szabad lemezterület.

Ha külső meghajtót szeretne tárolási helyként használni, akkor csatlakoztassa, és megjelenik a listában.

Bár a biztonsági mentésekhez választhat helyi mappát is, ez nem ajánlott. Ha a hardver meghibásodik, egyszerre veszíti el az eredeti adatokat és a biztonsági mentéseket is.