What to do if you can’t restore your files
Michael Terry

Άδεια Creative Commons Attribution-Share Alike 4.0 Unported

# When Everything Goes Wrong

Το Déjà Dup μπορεί να αποτύχει. Ίσως καταρρεύσει ή εμφανίσει ένα σφάλμα όταν προσπαθείτε να κάνετε επαναφορά. Όταν χρειάζεστε πραγματικά τα δεδομένα σας πίσω, το τελευταίο πράγμα με το οποίο θέλετε να ασχοληθείτε είναι ένα σφάλμα λογισμικού. Σκεφτείτε να υποβάλετε ένα αίτημα βοήθειας, αλλά στο μεταξύ, ακολουθούν ορισμένες προσεγγίσεις για να παρακάμψετε ένα προβληματικό Déjà Dup και να ανακτήσετε τα δεδομένα σας.

Η συνέχεια θα γίνει αρκετά τεχνική. Αν τίποτα από αυτά δεν βγάζει νόημα για εσάς, μη φοβηθείτε να ζητήσετε βοήθεια.

These instructions assume you have a command line available. Open a Terminal window first.

# Restic or Duplicity?

Με την πάροδο του χρόνου, το Déjà Dup έχει χρησιμοποιήσει διαφορετικά εργαλεία αντιγράφων ασφαλείας στο παρασκήνιο. Αρχικά, χρησιμοποιούσε το Duplicity. Σήμερα, χρησιμοποιεί το Restic.

Το αντίγραφο ασφαλείας σας μπορεί να είναι σε οποιαδήποτε από τις δύο μορφές, ανάλογα με το πότε δημιουργήθηκε.

Κοιτάξτε στον φάκελο όπου φυλάσσεται το αντίγραφο ασφαλείας σας:

Αν τα ονόματα των αρχείων ξεκινούν όλα με duplicity-, τότε πρόκειται για αντίγραφο ασφαλείας Duplicity. Διαβάστε τις ενότητες για το Duplicity παρακάτω.

Αν δείτε ένα αρχείο config και μερικούς φακέλους όπως keys, τότε πρόκειται για αντίγραφο ασφαλείας Restic. Διαβάστε τις ενότητες για το Restic παρακάτω.

# Restoring with Restic

Με την προϋπόθεση ότι το Déjà Dup δεν λειτουργεί σωστά για εσάς αυτή τη στιγμή, ας χρησιμοποιήσουμε το εργαλείο γραμμής εντολών Restic που χρησιμοποιείται από το Déjà Dup στο παρασκήνιο για τη λήψη αντιγράφων και την επαναφορά των αρχείων σας.

Αν θέλετε περισσότερες πληροφορίες για το Restic από αυτές που παρουσιάζονται εδώ, εκτελέστε restic --help.

Το πρώτο πράγμα που θα δοκιμάσουμε είναι μια απλή επαναφορά όλων των δεδομένων σας. Υποθέτοντας ότι τα αρχεία σας βρίσκονται σε έναν εξωτερικό δίσκο προσαρτημένο ως /media/backup και επιλέξατε να κρυπτογραφήσετε το αντίγραφο ασφαλείας, δοκιμάστε αυτό:

    restic restore --repo=/media/backup --target=/tmp/restore latest

Αν δεν κρυπτογραφήσατε το αντίγραφο ασφαλείας, προσθέστε --insecure-no-password στην εντολή.

Αν χρειάζεται να κάνετε πιο προχωρημένη αποσφαλμάτωση, διαβάστε τον οδηγό αντιμετώπισης προβλημάτων τους.

# Restoring with Duplicity

Με την προϋπόθεση ότι το Déjà Dup δεν λειτουργεί σωστά για εσάς αυτή τη στιγμή, ας χρησιμοποιήσουμε το εργαλείο γραμμής εντολών duplicity που χρησιμοποιείται από το Déjà Dup στο παρασκήνιο για τη λήψη αντιγράφων και την επαναφορά των αρχείων σας.

Αν θέλετε περισσότερες πληροφορίες για το Duplicity από αυτές που παρουσιάζονται εδώ, διαβάστε την διαδικτυακή τεκμηρίωσή του.

Το πρώτο πράγμα που θα δοκιμάσουμε είναι μια απλή επαναφορά όλων των δεδομένων σας. Υποθέτοντας ότι τα αρχεία σας βρίσκονται σε έναν εξωτερικό δίσκο προσαρτημένο ως /media/backup και επιλέξατε να κρυπτογραφήσετε το αντίγραφο ασφαλείας, δοκιμάστε αυτό:

    duplicity restore file:///media/backup /tmp/restore

Αν δεν κρυπτογραφήσατε το αντίγραφο ασφαλείας, προσθέστε --no-encryption στην εντολή.

## Άλλες τοποθεσίες αποθήκευσης

Αν δημιουργήσατε αντίγραφα ασφαλείας σε έναν απομακρυσμένο διακομιστή ή στο νέφος, η σύνταξη που θα χρησιμοποιήσετε με το Duplicity θα είναι διαφορετική από το παραπάνω παράδειγμα του εξωτερικού δίσκου.

Διαβάστε την τεκμηρίωση του Duplicity για οδηγίες σχετικά με τη σύνδεση στον διακομιστή σας, ή δοκιμάστε να μεταφορτώσετε μόνοι σας όλα τα αρχεία του Duplicity σε έναν τοπικό φάκελο και να ακολουθήσετε το απλούστερο παραπάνω παράδειγμα.

## Restoring Duplicity Files by Hand

Αν ακόμα και το duplicity δεν λειτουργεί για εσάς, μπορεί να υπάρχει λίγη ελπίδα. Η μορφή των αρχείων αντιγράφων ασφαλείας είναι περίπλοκη και ο χειρισμός τους δεν είναι εύκολος. Αν όμως βρίσκεστε σε απόγνωση, αξίζει μια δοκιμή.

Αν χρησιμοποιήσατε έναν απομακρυσμένο διακομιστή ή το νέφος για την αποθήκευση του αντιγράφου σας, μεταφορτώστε πρώτα όλα τα αρχεία του duplicity και τοποθετήστε τα σε έναν φάκελο στον υπολογιστή σας. Στη συνέχεια, εισέλθετε σε αυτόν τον φάκελο στο τερματικό σας.

Το Duplicity αποθηκεύει τα δεδομένα σας σε μικρά κομμάτια που ονομάζονται τόμοι (volumes). Ορισμένοι τόμοι ανήκουν στα περιοδικά «πλήρη» (full) αντίγραφα ασφαλείας και άλλοι στα «αυξητικά» (inc/incremental). Ξεκινώντας με ένα σετ τόμων πλήρους αντιγράφου από τον τόμο 1, θα πρέπει να επαναφέρετε τα αρχεία τόμο προς τόμο.

Αν κρυπτογραφήσατε το αντίγραφο ασφαλείας σας, πρέπει πρώτα να αποκρυπτογραφήσετε τον τόμο με το gpg. Έστω ότι έχετε το duplicity-full.20110127T131352Z.vol1.difftar.gpg:

    gpg --output duplicity-full.20110127T131352Z.vol1.difftar --decrypt duplicity-full.20110127T131352Z.vol1.difftar.gpg

Ή για να τα κάνετε όλα μαζί (βεβαιωθείτε ότι έχετε άφθονο ελεύθερο χώρο!):

    gpg --multifile --decrypt duplicity-full.20110127T131352Z.*.difftar.gpg

Τώρα έχετε έναν τόμο είτε .difftar είτε .difftar.gz (ανάλογα με το αν έπρεπε να τον αποκρυπτογραφήσετε ή όχι). Χρησιμοποιήστε το tar σε όποιον από τους δύο έχετε για να εξαγάγετε τα επιμέρους αρχεία διορθώσεων (patch files):

    tar xf duplicity-full.20110127T131352Z.vol1.difftar

Ή πάλι, για να τα κάνετε όλα μαζί:

    for t in duplicity-full.20110127T131352Z.*.difftar; do tar xf $t; done

Τώρα τα αρχεία διορθώσεων θα βρίσκονται στους φακέλους multivolume_snapshot και snapshot. Κάθε αρχείο που εκτεινόταν σε πολλούς τόμους θα βρίσκεται στο multivolume_snapshot. Ας υποθέσουμε ότι είχατε δημιουργήσει αντίγραφο του /home/jane/essay.txt:

    cd multivolume_snapshot/home/jane/essay.txt
    cat * > essay.txt

Για να ανακτήσετε δεδομένα από αυξητικά αντίγραφα ασφαλείας, χρησιμοποιήστε το rdiff για να συρράψετε τα αρχεία μεταξύ τους. Δείτε το man rdiff για τη χρήση.