Adjust your backup settings
Michael Terry

Άδεια Creative Commons Attribution-Share Alike 4.0 Unported

# Δημιουργία αντιγράφων ασφαλείας

# Πρώτο αντίγραφο ασφαλείας

Την πρώτη φορά που θα ανοίξετε το Déjà Dup, θα χρειαστεί να ρυθμίσετε το πρώτο σας αντίγραφο ασφαλείας.

Κάντε κλικ στο κουμπί Δημιουργία του πρώτου σας αντιγράφου ασφαλείας….

Θα εμφανιστεί ένα παράθυρο διαλόγου που θα ζητά ορισμένες σημαντικές αρχικές ρυθμίσεις. Δείτε παρακάτω για περισσότερες πληροφορίες σχετικά με αυτές.

Κάντε κλικ στο Δημιουργία αντιγράφου.

Πιθανότατα θα σας ζητηθεί να ορίσετε έναν κωδικό πρόσβασης κρυπτογράφησης για το αντίγραφο ασφαλείας.

Περιμένετε να ολοκληρωθεί το πρώτο σας αντίγραφο ασφαλείας. Μπορεί να χρειαστεί λίγος χρόνος!

# Schedule

Από προεπιλογή, πρέπει να κάνετε κλικ στο Δημιουργία αντιγράφου τώρα για να δημιουργήσετε περαιτέρω αντίγραφα. Ωστόσο, συνιστάται ιδιαίτερα να ενεργοποιήσετε τα αυτόματα αντίγραφα ασφαλείας.

Για να επεξεργαστείτε τον προγραμματισμό αυτόματων αντιγράφων, κάντε κλικ στην επιλογή Προγραμματισμός από το κύριο παράθυρο.

## Back Up Automatically

Ενεργοποιήστε αυτή την επιλογή ώστε το Déjà Dup να δημιουργεί αυτόματα αντίγραφα για εσάς. Αυτό συνιστάται ώστε να μην ξεχνάτε να το κάνετε μόνοι σας. Τα αντίγραφα ασφαλείας είναι πιο χρήσιμα όσο πιο πρόσφατα είναι, επομένως είναι σημαντικό να τα δημιουργείτε τακτικά.

## Συχνότητα αυτόματης δημιουργίας αντιγράφων

Επιλέξτε πόσο συχνά θέλετε να προγραμματίζονται τα αυτόματα αντίγραφα ασφαλείας σας. Η ακριβής ώρα της ημέρας δεν είναι παραμετροποιήσιμη, αλλά τα αντίγραφα θα πραγματοποιούνται στη μέση της νύχτας, αν είναι δυνατόν. Επιπλέον, τα αυτόματα αντίγραφα τίθενται σε παύση ή/και δεν προγραμματίζονται όταν βρίσκεστε σε λειτουργία εξοικονόμησης ενέργειας (Power Saver) ή παιχνιδιού (Game Mode).

## Keep Backups

Επιλέξτε το ελάχιστο χρονικό διάστημα διατήρησης των αρχείων αντιγράφων. Αν διαπιστώσετε ότι τα αρχεία καταλαμβάνουν πολύ χώρο, ίσως θέλετε να μειώσετε αυτή τη διάρκεια. Λόγω λεπτομερειών της υλοποίησης, τα αρχεία μπορεί να διατηρηθούν λίγο περισσότερο από τον επιλεγμένο χρόνο, αλλά κανένα αρχείο δεν θα διαγραφεί νωρίτερα.

Τα αντίγραφα διατηρούνται για πάντα από προεπιλογή, αλλά ενδέχεται να διαγραφούν νωρίτερα αν η τοποθεσία αποθήκευσης αρχίσει να ξεμένει από χώρο.

# Folders

Από προεπιλογή, ολόκληρος ο προσωπικός σας φάκελος (εκτός από τα Απορρίμματα και τις Λήψεις) περιλαμβάνεται στα αντίγραφα ασφαλείας.

Για να επεξεργαστείτε τη λίστα των φακέλων που περιλαμβάνονται, κάντε κλικ στην επιλογή Φάκελοι από το κύριο παράθυρο.

## Folders to Back Up

Επιλέξτε μια λίστα φακέλων για αποθήκευση στο αντίγραφο ασφαλείας. Πατήστε τα κουμπιά Προσθήκη φακέλου για δημιουργία αντιγράφου… ή Αφαίρεση για να τροποποιήσετε τη λίστα.

## Folders to Ignore

Επιλέξτε μια λίστα φακέλων που δεν θα αποθηκεύονται στο αντίγραφο. Πατήστε τα κουμπιά Προσθήκη φακέλου προς αγνόηση… ή Αφαίρεση για να τροποποιήσετε τη λίστα.

Ορισμένα από τα δεδομένα σας μπορεί να είναι μεγάλα και όχι πολύ σημαντικά για εσάς. Σε αυτή την περίπτωση, μπορείτε να εξοικονομήσετε χρόνο και χώρο επιλέγοντας να μην τα συμπεριλάβετε στο αντίγραφο.

Ορισμένες τοποθεσίες αγνοούνται πάντα από προεπιλογή:

~/.cache

~/.ccache

~/.gvfs

~/.Private

~/.steam/root (το οποίο από προεπιλογή αγνοεί επίσης το ~/.local/share/Steam)

~/.var/app/*/cache

~/.var/app/*/config/Cache

~/.var/app/*/config/Code Cache

~/.var/app/com.valvesoftware.Steam/.steam/root

~/.xsession-errors

~/snap/*/*/.cache

/dev

/proc

/run

/sys

/tmp

Κάθε φάκελος που περιέχει ένα αρχείο CACHEDIR.TAG ή .deja-dup-ignore.

# Storage Location

Η τοποθεσία αποθήκευσης είναι το μέρος όπου το Déjà Dup θα τοποθετήσει τα αντίγραφα των αρχείων σας, ώστε να μπορούν να επαναφερθούν αργότερα.

Για να αλλάξετε το μέρος όπου φυλάσσονται τα αντίγραφα, κάντε κλικ στην επιλογή Τοποθεσία αποθήκευσης από το κύριο παράθυρο.

Σημειώστε ότι τα αντίγραφα ασφαλείας μπορεί να είναι αρκετά μεγάλα, επομένως βεβαιωθείτε ότι έχετε αρκετό ελεύθερο χώρο στο δίσκο.

Αν θέλετε να χρησιμοποιήσετε έναν εξωτερικό δίσκο ως τοποθεσία αποθήκευσης, συνδέστε τον και θα εμφανιστεί στη λίστα.

Παρόλο που μπορείτε να επιλέξετε έναν τοπικό φάκελο για τα αντίγραφά σας, αυτό δεν συνιστάται. Αν το υλικό σας αστοχήσει, θα χάσετε ταυτόχρονα τόσο τα αρχικά σας δεδομένα όσο και τα αντίγραφα ασφαλείας σας.